Nov 19,2016
నోట్ల రద్దుతో కుంగిన వ్యాపారం : టీఎస్‌ఎఫ్‌సీసీటీ
నవతెలంగాణ, వాణిజ్యవిభాగం : కేంద్ర ప్రభుత్వం పెద్ద నోట్లను రద్దు చేస్తూ తీసుకున్న నిర్ణయం ఆర్థిక అత్యవసర పరిస్థితిని తలపిస్తోందని, సామాన్య ప్రజలను గందరగోళానికి గురిచేస్తుందని తెలంగాణ రాష్ట్ర ఫెడరేషన్‌ ఆఫ్‌ చాంబర్స్‌ ఆఫ్‌ కామర్స్‌ అండ్‌ ట్రేడ్‌ అధ్యక్షుడు అమ్మనబోలు ప్రకాశ్‌ పేర్కొన్నారు. దాదాపు 86 శాతం చెలామణిలో ఉన్న నోట్లను ఒక్కసారి రద్దు చేయడం ప్రభుత్వం అనలోచిత నిర్ణయానికి నిదర్శనమని ఆయన తెలిపారు. రిటైల్‌, వాణిజ్య వ్యాపారం భారీ నష్టాల్లో నడుస్తుందని ఆయన పేర్కొన్నారు. ఇందులో టెక్స్‌టైల్స్‌, రెడిమేడ్‌ ఇండిస్టీస్‌ 80-82శాతం నష్టాలతో నడుస్తుండగా, ఆటోమొబైల్‌ 80శాతం, ఫర్నిచర్‌ ఇండ స్ట్రీస్‌ 90 శాతం, పుడ్‌, హాస్పిటాలిటీ 58శాతం, కిరణా మర్చంట్స్‌ 55శాతం, ఎలక్ట్రికల్‌ అండ్‌ హర్డ్‌వేర్‌ 85శాతం నష్టాల్లో కొనసాగుతున్నాయని తెలిపారు. ఇక హైదరాబాద్‌లో ఎలక్ట్రానిక్స్‌ సెగ్మేంట్‌ 90శాతం దిగజారిగా..ఇక చిన్నవ్యాపారులు పరిస్థితి దయనీంగా మారిందని ఆయన అభిప్రాయపడ్డారు. ప్రభుత్వ నిర్ణయంతో ఇక పట్టణ ప్రాంతల్లో నివసించే మధ్యతరగతి కుటుంబాలకు తీరని ఆరణ్యరోదనను మిగిలిస్తోందన్నారు.
మీ స్నేహితులకు రికమెండ్ చెయ్యండి